proxectonos/corpus_dominio_legal_administrativo_tmp huggingface dataset:
28/10/2021 | Administración LocalMunicipal
Fisterra
Aprobación provisional do orzamento xeral para 2022

EDICTO Aprobado inicialmente polo Pleno da Corporación, na sesión celebrada o día 21 de outubro de 2021, o orzamento xeral xunto coas súas bases de execución e a relación de postos de traballo para o exercicio económico de 2022, en cumprimento do disposto no artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e o artigo 20 do Real Decreto 500/1990, do 20 de abril, exponse ao público o expediente e a documentación preceptiva, polo prazo de quince días (15) hábiles, contados a partir do día seguinte ao da publicación deste anuncio no Boletín Oficial da Provincia, a fin de que os interesados poidan examinalo e presentar reclamacións e alegacións ante o Pleno da Corporación. Fisterra, 25 de outubro de 2021. O alcalde-presidente Asdo.: José Marcote Suárez
28/10/2021 | Administración LocalMancomunidades
Mancomunidade Ría de Arousa-Zona Norte
Modificación de crédito. Aprobación do crédito extraordinario núm.02/21 por importe de 17.375,60 euros

O Pleno da Mancomunidade, na sesión realizada no 21 de outubro de 2021, aprobou provisionalmente o crédito extraordinario núm.02/21, por un importe de 17.375,60 euros. No cumprimento do disposto no artigo 177.2 e 169.1 do Real decreto lexislativo 2/2004, de 5 de marzo, e nas disposicións concordantes, exponse o expediente ó público na Secretaría da Mancomunidade durante un prazo de quince días hábiles –que empezarán a contar dende o seguinte ó da publicación do presente edicto no Boletín Oficial da Provincia- para que as persoas interesadas poidan examinalo e presentar reclamacións ou alegacións, que deberán ser dirixidas ó alcalde desta corporación. No caso de non se presentaren reclamacións, entenderase definitivamente aprobado. En Boiro, a 25 de outubro de 2021 O presidente Adolfo Muíños Sánchez
28/10/2021 | Administración LocalMunicipal
Abegondo
Bolsas deportivas 2021

Mediante resolución da Alcaldía núm.382/2021 do 05/10/2021 acordouse aprobar a convocatoria pública e as bases reguladoras da convocatoria de bolsas dirixidas a deportistas do concello de Abegondo. As bases reguladoras da convocatoria estarán publicadas no taboleiro de anuncios do Concello de Abegondo, na páxina web municipal e na sede electrónica do Concello de Abegondo. Abegondo, 7 de outubro de 2021 O alcalde José Antonio Santiso Miramontes
28/10/2021 | Administración LocalMunicipal
Abegondo
Lista de admitidos e excluídos praza administrativo

Por decreto da alcaldía 402/2021 foi aprobada a lista provisional de admitidos e excluídos na praza de administrativo, expediente 2021/G003/000418 O prazo para a corrección da documentación é de de 10 hábiles a partir do día seguinte a publicación deste anuncio no BOP. A lista de admitidos e excluídos serán publicada na sede electrónica do Concello https://sede.abegondo. gal Abegondo, 25 de outubro de 2021 O alcalde José Antonio Santiso Miramontes
28/10/2021 | Administración LocalMunicipal
Cambre
Delegación de funcións da Alcaldía dende o día 21 de outubro de 2021 ata a incorporación no primeiro tenente de alcalde don Juan González Leirós

Esta Alcaldía, con data do día 21 de outubro de 2021, ditou a Resolución número 1801/2021 que se transcribe a continuación: “Por motivos persoais, dende o día 21 de outubro de 2021 non podo exercer as miñas funcións de alcalde, sen que poida prever a data de incorporación, polo que, de conformidade co establecido no artigo 60 de Regulamento orgánico municipal, RESOLVO: Primeiro: Delegar a totalidade de funcións que ostenta esta Alcaldía no primeiro tenente de alcalde, don Juan González Leirós, que as exercerá dende o día 21 de outubro de 2021 ata a miña incorporación. Segundo: Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do concello. Terceiro: De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións outorgadas polo alcalde, en virtude do disposto nos artigos 47, 48 e 49 do propio regulamento”. O que se publica para coñecemento xeral. Cambre, 22 de outubro de 2021 O alcalde en funcións P. D. (R. A. nº 1801/2021, do 21 de outubro) Juan González Leirós
28/10/2021 | Administración LocalMunicipal
Muxía
Edicto de aprobación do padrón de taxa pola utilización privativa dominio público para a venda ambulante, do 3º trimestre do 2021

Por Decreto de Alcaldía de 25 de Outubro de 2021 se aprobou o Decreto por Decreto de Alcaldía a seguinte resolución: “Visto o padrón fiscal da taxa pola utilización privativa do dominio público para a venda ambulante no mercado semanal de Muxia dos martes e venres. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola utilización privativa da venda ambulante no mercado semanal de Muxía, que ascende para o 3º trimestre de 2021, a 834 euros correspondentes a 29 suxeitos pasivos. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 3 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003.” Muxía, 25 de Outubro de 2021. O Alcalde, Santiago M. Toba Campaña
28/10/2021 | Administración LocalMunicipal
Moeche
Modificación da Ordenanza reguladora do prezo público pola visita e utilización das instalacións e servizos do castelo de Moeche

ANUNCIO DE APROBACIÓN PROVISIONAL DA MODIFICACIÓN DA ORDENANZA REGULADORA DO PREZO PUBLICO POLA VISITA E UTILIZACIÓN DAS INSTALACIÓNS E SERVIZOS DO CASTELO DE MOECHE TEXTO O Pleno deste Concello, en sesión ordinaria celebrada o día 21 de outubro de 2021, acordou a aprobación provisional da modificación da Ordenanza n.º 19, reguladora do prezo publico pola visita e utilización das instalacións e servizos do castelo de Moeche. Sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar os expedientes e presentar as reclamacións que estimen oportunas. Durante o indicado prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://moeche.sedelectronica. gal]. Se transcorrido devandito prazo non se presentaran reclamacións, considerarase aprobado definitivamente o referido acordo. Moeche, 22 de outubro de 2021. A alcaldesa Asdo.: Beatriz Bascoy Maceiras
28/10/2021 | Administración LocalMunicipal
Moeche
Aprobación provisional da modificación de Ordenanzas Fiscais

O Pleno deste Concello, en sesión ordinaria celebrada o día 21 de outubro de 2021, acordou a aprobación provisional da modificación das seguintes ordenanzas fiscais · ORDENANZA FISCAL Nº 10 REGULADORA DO IMPOSTO SOBRE CONSTRUCIÓNS, INSTALACIÓNS E OBRAS · ORDENANZA FISCAL nº 12 REGULADORA DO IMPOSTO SOBRE BENS DE NATUREZA INMOBLE E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométense os expedientes a información pública polo prazo de trinta días a contar desde o día seguinte da inserción deste anuncio en o Boletín Oficial da Provincia, para que os interesados poidan examinar os expedientes e presentar as reclamacións que estimen oportunas. Durante o indicado prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://moeche.sedelectronica. gal]. Se transcorrido devandito prazo non se presentaran reclamacións, considerarase aprobado definitivamente o referido acordo. Moeche, 22 de outubro de 2021 A Alcaldesa.- Asdo. Beatriz Bascoy Maceiras
20/10/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Listaxe provisional de persoas admitidas e excluídas ao proceso selectivo de dúas (2) prazas de auxiliar administrativo/a de administración xeral (C2)

ANUNCIO RESOLUCIÓN NÚMERO 39416/2021 DE 07/10/2021 POLA QUE SE APROBA A LISTAXE PROVISIONAL DE PERSOAS ADMITIDAS E EXCLUÍDAS AO PROCESO SELECTIVO DE DÚAS (2) PRAZAS DE AUXILIAR ADMINISTRATIVO/A DE ADMINISTRACIÓN XERAL (C2) INCLUÍDAS NAS OEP 2019 E 2021 Por Resolución núm.39416/2021, do 7 de outubro de 2021, que se transcribe de seguido, o presidente da Deputación Provincial da Coruña, D. Rui Pedro Victor Alberto Bendoiro Fernandez Alava, aprobou a listaxe provisional de persoas admitidas e excluídas ao proceso selectivo de dúas (2) prazas de auxiliar administrativo/a de administración xeral (C2): “Rematado o prazo de presentación de solicitudes para tomar parte nas probas selectivas convocadas por Resolución desta Presidencia do 08/04/2021 (BOE núm.90, do 15/04/2021), para a cobertura en propiedade, como persoal funcionario de carreira, de dúas (2) prazas de auxiliar administrativo/a de administración xeral (grupo C, subgrupo C2, escala de administración xeral, subescala auxiliar), incluídas como prazas de acceso libre na oferta de emprego público do ano 2019 e na oferta de emprego público do ano 2021, e tendo en conta as Bases xerais e específicas da convocatoria publicadas, respectivamente, no BOP núm.14, do 22/01/2021, e no BOP núm.48, do 12/03/2021, RESOLVO: De conformidade co disposto na base sexta das Bases xerais reguladoras dos procesos selectivos convocados por esta Deputación no BOE núm.90 do 15/04/2021, aprobar as listas provisionais de aspirantes admitido/as e aspirantes excluído/as ás anteditas probas selectivas, con indicación da causa de exclusión, e dispoñer a súa publicación no Boletín Oficial da Provincia, fixándose un prazo de dez días hábiles, contados a partir do seguinte ao da publicación, para subsanar ou emendar o defecto que motive a exclusión. Así mesmo, as persoas aspirantes que detecten erros na consignación dos seus datos persoais poderán manifestalo no dito prazo. Relación provisional de aspirantes admitidos/as: Relación provisional de aspirantes excluídos/as: A Coruña, 7 de outubro de 2021. O PRESIDENTE O SECRETARIO XERAL PRDF 26013/2019 do 29/07/2019 O DEPUTADO Antonio Leira Piñeiro José Luis Almau Supervía
20/10/2021 | Administración LocalMunicipal
As Somozas
Incoacción de expediente de baixa de oficio no padrón municipal de habitantes

ANUNCIO INCOACIÓN DE EXPEDIENTE POR INSCRICIÓN INDEBIDA NO PADRÓN MUNICIPAL DE HABITANTES Incoado pola Alcaldía, expediente de baixa de oficio no Padrón Municipal de Habitantes a persoa que se relaciona, por incumprimento da obriga establecida no artigo 54 do Regulamento de poboación e demarcación territorial das entidades locais, na sua nova redacción dada polo Real Decreto 2612/1996, do 20 de decembro, no que se dispón que toda persoa que viva en España está obrigada a inscribirse no padrón do Concello no que resida habitualmente, e quen viva en varios concellos deberá inscribirse únicamente no que habite durante mais tempo ó ano. Despois de intentada a notificación á persoa que a continuación se relaciona sen que esta puidera efectuarse, de acordo co establecido no artigo 45 da Lei 39/2015, do 1 de outubro, do Procedemento Administrativo Común das Administracións Públicas, procédese á publicación deste anuncio no Boletin Oficial da Provincia e BOE, facendo constar que, durante o prazo de dez días hábiles, a contar dende o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa sua inscrición no padrón municipal de habitantes. Transcorrido o prazo de dez días sen que a interesada manifeste expresamente a súa conformidade coa baixa, de acordo co establecido no artigo 72 do Real decreto 1960/86 o 11 de xullo, remitiranse os expedientes para o informe favorable do Consello de Empadroamento, e unha vez recibido, se for o caso, procederase á baixa da inscrición padroal. Expediente: 2021/X999/000013 Nome: ALFREDO RAUL MAR EL BOUAICHI. DNI: XXXXXXXXX As Somozas, 14 de outubro de 2021. O alcalde Juan Alonso Tembras
20/10/2021 | Administración LocalMunicipal
Bergondo
Secretaría
Información pública de avocación de competencia

Información pública avocación de competencia Por Resolución da Alcaldía núm.1175/2021, do 04.10.2021, avocouse a competencia delegada na Xunta de Goberno Local por Resolución núm.771/2019, do 21 de xuño, para a adxudicación do expediente de contratación da obra de melloras nos parques infantís de Fragachán e Guísamo, expediente 2021/C003/000008, que conta con financiamento da Vicepresidencia Primeira e Consellería de Presidencia, Xustiza e Turismo, ao abeiro da Orde do 30 de decembro de 2020 (DOG núm.12, do 20 de xaneiro) O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 15 de outubro de 2021. A alcaldesa Alejandra Pérez Máquez
20/10/2021 | Administración LocalMunicipal
Pontedeume
Delegacións Alcaldía. mandato corporativo 2019-2023

Por medio do decreto número 623/2021, do 6 de agosto, resolveuse delegar a totalidade das funcións da Alcaldía, segundo o seguinte: Esta Alcaldía ausentarase dende o día 15 ata o 18 de outubro de 2021 ámbolos dous inclusive por ausencia do termo municipal Logo de ver a Resolución de Alcaldía nº 380/2019 de 20.06.2019, de “Nomeamento de Tenentes de Alcalde. Mandato Corporativo 2019.2023” cuxo contido se transcribe, en estrato: “.//. PRIMEIRO.- Nomear Tenentes de Alcalde aos seguintes concelleiros membros da Xunta de Goberno Local: 1º Tenente de Alcalde: D. José Simoes Couceiro.2º Tenente de Alcalde: D. Daniel Ríos Fernández.3º Tenente de Alcalde: Dna. Ion Eugen Souna Gaitero.4º Tenente de Alcalde: Dna. Juana Dios Villares Ricaldes.”.//.” En virtude ao establecido no artigo 47 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais (en diante ROF):, en estrato, o seguinte:”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “ Conforme ao disposto nos artigos 47 e 44 do ROF e en virtude das atribucións que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.– Delegarlle a totalidade das funcións da Alcaldía ao 1º Tenente de Alcalde, Don José Simoes Couceiro debido á ausencia do termo municipal do Sr. Alcalde titular Don Victorino Manuel Chankseliani Riolobo, dende o día 15 ata o 18 de outubro de 2021 ámbolos dous inclusive SEGUNDO.- A delegación terá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”.//. Documento asinado dixitalmente por D. José Simoes Couceiro, alcalde en funcións, en Pontedeume o día 15 de outubro de 2021.
20/10/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.668068. Canalización a ceo aberto. Concello de Coiros

Josefa Brandariz González, solicita de Augas de Galicia a legalización de obras no lugar de Lesa, nº 17, parroquia de Santa Mariña de Lesa (Santa Mariña), Concello de Coirós (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.68068. As obras solicitadas consisten na legalización dun treito de 9,00 m de canalización dun regato a ceo aberto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coirós ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de outubro de 2021 O xefe do servizo territorial Néstor Rodríguez Arias (sinatura dixital ao marxe)
20/10/2021 | Administración LocalMunicipal
Culleredo
Secretaría Xeral
Delegación da Alcaldía na primeira tenente de alcalde, dona María Guadalupe Pombo Carril, o día 15 de outubro de 2021

Por resolución ditada en data 13 de outubro de 2021, o sr. Alcalde acordou que a primeira tenente de alcalde, Dona María Guadalupe Pombo Carril asuma as funcións da Alcaldía, o día 15 de outubro de 2021, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 14 de outubro de 2021 O alcalde José Ramón Rioboo Castro
20/10/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.71330. Recondución de regato. Concello de Neda

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Bernabea Gloria Carolina Floricel Lanzan solicita de Augas de Galicia, por atoparse nas marxes do río s/d, a autorización de obras no polígono 14, parcela 582, no lugar de Galanos, parroquia de Anca (San Pedro), concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.71330. As obras solicitadas consisten na eliminación de obstáculos para a recondución do regato á súa traza orixinal. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 14 de outubro de 2021. O xefe do Servizo Territorial Néstor Rodríguez Arias (sinatura dixital ao marxe)
20/10/2021 | Administración LocalMunicipal
Porto do Son
Sometemento a información pública relativo ao saneamento na parroquia de Queiruga. Porto do Son (A Coruña)

ANUNCIO Sometemento a información pública relativo ao saneamento na parroquia de Queiruga. Porto do Son (A Coruña) O Concello de Porto do Son, en data 15/09/2021, solicita do organismo Augas de Galicia a colaboración técnica e financeira en materia de infraestruturas hidráulicas para a execución da obra: denominada Saneamento na parroquia de Queiruga, no marco do Decreto 59/2013, do 14 de marzo, polo que se desenvolve a Lei 9/2010, do 4 de novembro, de augas de Galicia, en materia de execución e explotación de infraestruturas hidráulicas. En data 08/10/2021 se remite comunicación por parte de Augas de Galicia no que se indica expresamente: “1.º.–Realización dun trámite de información pública de acordo co disposto no artigo 9 do Decreto 59/2013, do 14 de marzo, modificado pola Lei 5/2017 do 19 de outubro, mediante a publicación do anuncio correspondente no Boletín Oficial da provincia e no taboleiro de anuncios do Concello por un prazo de vinte días (20) días hábiles”. Visto o anterior e dacordo co establecido no artigo 9 do Decreto 59/2013 do 14 de marzo, procede abrir un período de información pública aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro do prazo improrrogable de 20 días, que comezará a computarse a partir da data de publicación do presente anuncio no Boletín Oficial da Provincia da Coruña. Este anuncio de información pública, ademais da súa inserción no mencionado boletín, será obxecto de exposición ao público no taboleiro de anuncios do Concello de Porto do Son. Para os expresados efectos indicados no artigo 9 do Decreto 59/2013 do 14 de marzo, o expediente administrativo correspondente a solicitude de colaboración técnica e financeira en materia de infraestruturas hidraúlicas para a execución da obra: saneamento na parroquia de Queiruga, poderá ser examinado nas dependencias administrativas do Concello de Porto do Son, sito na rúa Atalaia, 7, 15970 Porto do Son, en horario de 9.00 a 14.00 horas, de luns a venres, e na páxina web deste concello https://portodoson.gal/ na sección de novas. Porto do Son, 15 de outubro de 2021. O alcalde José Luis Oujo Pouso
20/10/2021 | Administración LocalMunicipal
Vilasantar
Aprobación inicial de expediente de modificación de créditos

ANUNCIO Asunto: expediente de modificación de créditos Expte.2021/X999/000189 O Pleno da Corporación, na sesión ordinaria que tivo lugar o 14 de outubro de 2021, acordou aprobar inicialmente o expediente de modificación de créditos número 1/2021 na modalidade de suplementos de créditos e créditos extraordinarios por importe de 193.385,23 euros. De acordo co establecido nos artigos 112.3 da Lei 7/85, do 2 de abril, reguladora das bases do réxime local; 169.1 do RDL 2/2004, do 5 de marzo, polo que se aproba o texto refundido da Lei reguladora das facendas locais, e 20.1 do Real Decreto 500/90, do 20 de abril, sométese o expediente administrativo a exposición pública polo período de quince días hábiles, a contar dende o día seguinte ao da publicación deste anuncio no Boletín Oficial da Provincia de A Coruña, para que os interesados poidan examinalo e interpor diante do Pleno as reclamacións que consideren oportunas. A modificación considerarase definitivamente aprobada se durante o citado prazo non se presentan reclamacións. Vilasantar, 15 de outubro de 2021. O alcalde Fernando Pérez Fernández
20/10/2021 | Administración LocalMunicipal
Touro
Edicto de publicación do padrón das taxas polos servizos de subministración de auga

EDICTO Exposición pública do padrón das taxas polos servizos de subministración de auga, conservación de contadores e canon da auga Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, conservación de contadores e canon da auga correspondente ao 3.º trimestre de 2021, o citado padrón estará a disposición do publico durante 15 días, a contar dende a data de publicación do presente anuncio no BOP na oficina de ESPINA & DELFÍN, S. L. sita na rúa Eduardo Blanco Amor, n.º 3-baixo, Fonte Díaz, 15822 Touro, en horario de 9.00 a 13.30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, do 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9.00 a 13.30 horas, os martes e os venres. Transcorrido o período voluntario de pago establecido, ata o 10 de xaneiro de 2022 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 13 de outubro de 2021. O alcalde Asdo.: Ignacio Codesido Barreiro
20/10/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79959. Ensanche e pavimentación de vial. Concello de San Sadurniño

Concello de San Sadurniño, solicita de Augas de Galicia por atoparse nas marxes de varios ríos, a autorización de obras, no lugar de A Camba, Concello de Moeche (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79959. As obras solicitadas consisten na execución do proxecto de: ”Ensanche e pavimentación do camiño entre A Camba (DP-7601, San Sadurniño) e A Ponte do Sur (DP-4907, Moeche)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moeche ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 14 de outubro de 2021 O xefe do servizo territorial Néstor Rodríguez Arias (sinatura dixital ao marxe)
20/10/2021 | Administración LocalMunicipal
Trazo
Anuncio relativo á aprobación provisional do cadro de tarifas de abastecemento de auga e saneamento para o exercicio 2022

O Pleno da Corporación con data de 08 de outubro de 2021, acordou a aprobación provisional do cadro de tarifas de abastecemento de auga e saneamento para o exercicio 2022, o que se somete á información pública polo prazo de 30 días hábiles para a presentación de eventuais reclamacións e suxerencias. Trazo, a 13 de outubro de 2021 A Alcaldesa, Josefina Suárez López
20/10/2021 | Administración LocalMunicipal
Oleiros
Área Económica
Aprobación do padrón da taxa de sumidoiro, prestacións de carácter patrimonial de auga e depuración, e canon da auga da Xunta de Galicia, 3.º trimestre 2021 zona “A”

ANUNCIO Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia, tercer trimestre do 2021 relativo ós inmobles sitos na zona “A” (parroquias de Iñás, Nós, Dorneda, Liáns [excepto urbanización Dos Regos]) ÓRGANO E DATA DE APROBACIÓN: Resolución da 1.ª tenente de alcalde-delegada de Economía e Facenda nº 2021004820, de data 11 de outubro do 2021. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días, contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: do 1 de outubro do 2021 ao 30 de novembro do 2021. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES, contado dende o día seguinte ó remate da exposición ó público do Padrón. Oleiros, a 13 de outubro do 2021. A 1.ª Tte. alcalde-delegada de Economía e Facenda Asdo.: M.ª José Varela Neira
11/10/2021 | Administración LocalMunicipal
A Coruña
Planeamento e Xestión do Solo
Aprobación inicial do Proxecto de Urbanización do API Q16.2 San Amaro-Orillamar (Polígono H3.01 San Amaro) - Expte.620/2020/25

A Xunta de Goberno Local en sesión ordinaria do día 29 de setembro de 2021 adoptou entre outros o seguinte acordo: “PRIMEIRO.- Aprobar inicialmente o proxecto de urbanización do API Q16.2 San Amaro-Orillamar (polígono POL-H3.01 “San Amaro”) presentado en setembro de 2021 pola Xunta de Compensación do polígono H3.01, coas observacións realizadas polo arqueólogo municipal no seu informe de 23 de setembro de 2021. con respecto á supervisión arqueolóxica das obras. SEGUNDO.- Requirir á Xunta de Compensación do Polígono H3.01, para os efectos de que presente a documentación sinalada no art.45.1 da Lei 21/2013, de avaliación ambiental, co obxecto de proceder a súa remisión ao órgano ambiental, neste caso, á Dirección Xeral de Calidade Ambiental, Sostibilidade e Cambio Climático da Consellería de Medio Ambiente, Territorio e Vivenda da Xunta de Galicia, con advertencia de que de non achegar a dita documentación no prazo de tres meses, acordarase a caducidade do procedemento co arquivo das actuacións (art.95.1 Lei 39/2015, do 1 de outubro). TERCEIRO.- Someter a trámite de exposición pública, durante o prazo dun mes, o acordo de aprobación inicial, mediante a publicación dun anuncio no Boletín Oficial da Provincia, no taboleiro de anuncios da sede electrónica municipal e nun dos periódicos de maior difusión da provincia, así como a notificación individual aos propietarios afectados, de conformidade co disposto no artigo 226.2 do Decreto 143/2016, de 22 de setembro, polo que se aproba o regulamento da Lei 2/2016, de 10 de febreiro, do Solo de Galicia, durante o cal deberán solicitarse os informes e autorizacións sectoriais preceptivos.” O expediente estará a disposición pública, polo prazo dun mes desde a publicación do presente anuncio, nas dependencias do Departamento de Xestión do Solo sito no edificio de Urbanismo, na Praza Indalecio Prieto 1, 2º andar, en horario de 9:00 a 14:00. A Coruña, 4 de outubro de 2021 O concelleiro da Área de Urbanismo, Vivenda, Infraestruturas e Mobilidade Juan Manuel Díaz Villoslada
11/10/2021 | Administración LocalMunicipal
Mazaricos
Aprobacion inicial expediente de modificación orzamentaria suplemento de crédito extraordinario 32021 financiado con remanente líquido de tesouraría para gastos xerais

O Pleno da Corporación, en Sesión extraordinaria de data 7 de outubro de 2021, aprobou inicialmente o expediente de modificación orzamentaria: Suplemento de crédito/crédito extraordinario 3/2021 financiado con remanente líquido de tesouraría para gastos xerais. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. Mazaricos, 7 de outubro de 2021 O alcalde Juan José Blanco Riveiro
11/10/2021 | Administración LocalMunicipal
San Sadurniño
Aprobación inicial de modificacións en Ordenanzas Fiscais

O Pleno deste Concello, en sesión celebrada o 30 de setembro de 2021, aprobou inicialmente dúas modificacións puntuais, nas Ordenanzas Fiscais T-1, reguladora da taxa pola prestación do servizo do subministro domiciliario de auga, e T-4, reguladora da Taxa por expedición de documentos. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poidan examinar os expedientes e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. No caso de que non se presenten reclamacións, os acordos de que se trata entenderanse elevados a definitivos, segundo o disposto no referido artigo 17, apartado terceiro. San Sadurniño, 5 de outubro de 2021. O Alcalde, Secundino García Casal.
11/10/2021 | Administración LocalMunicipal
Oleiros
Área Económica
Aprobación inicial da modificación de créditos núm.2021/MODOR/000044, de concesión de suplemento de créditos, sobre o orzamento do Concello de Oleiros correspondente ao exercicio 2021

O Pleno deste concello, na sesión ordinaria que tivo lugar o día 30 de setembro de 2021 aprobou inicialmente a Modificación de Créditos núm.2021/MODOR/000044 sobre o orzamento do concello de Oleiros correspondente ao exercicio 2021, de concesión de crédito extraordinario e suplemento de créditos, por un importe total de 219.101,02€. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas ao alcalde. No caso de non se presentar reclamacións, considerarase a modificación definitivamente aprobada. En Oleiros, asinado dixitalmente con data 5 de outubro de 2021 pola 1.ª tenente de alcalde delegada de Economía e Facenda, M.ª José Varela Neira.
11/10/2021 | Administración LocalMunicipal
Bergondo
Secretaría
Delegación para a celebración de matrimonio civil

Por Resolución núm.1183/2021, do 5 de outubro de 2021, esta alcaldía acordou a delegación do exercicio da competencia para a celebración de matrimonio civil no concelleiro da corporación municipal, don Xavier David Bergin Hinson, para o casamento previsto ás 17:00 horas do vindeiro 8 de outubro de 2021. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Bergondo, 5 de outubro de 2021. A alcaldesa Alejandra Pérez Máquez
11/10/2021 | Administración LocalMunicipal
Ferrol
Recursos Humanos
Aprobación inicial do Regulamento para o recoñecemento da carreira profesional horizontal do persoal ao servizo do Concello de Ferrol

ANUNCIO Aprobación inicial do Regulamento para o recoñecemento da carreira profesional horizontal do persoal ao servizo do Concello de Ferrol O Pleno do Concello, na sesión celebrada o día 30 de setembro de 2021, adoptou, entre outros, o acordo de aprobación inicial do Regulamento para o recoñecemento da carreira profesional horizontal no Concello de Ferrol. O que se fai público consonte co disposto no artigo 49.2 da Lei 7/1985, do 2 de abril, reguladora das bases do réxime local, para que no prazo de trinta días hábiles, que contan dende o día seguinte ao da publicación deste anuncio no BOP, as persoas interesadas poidan examinar o expediente e presentar as reclamacións e suxestións que estimen oportunas. No caso de que non se presenten reclamacións o acordo, ata entón provisional, elevarase a definitivo, debendo publicarse íntegramente o regulamento aprobado para a súa entrada en vigor. Ferrol, 5 de outubro de 2021. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
11/10/2021 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de setembro de 2021

O día 23 de setembro de 2021 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de setembro de 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 5 de outubro de 2021. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
11/10/2021 | Administración LocalMunicipal
Brión
Anuncio de aprobación do padrón da taxa pola utilización dos servizos da escola infantil municipal de outubro de 2021

Mediante resolución de alcaldía de data de 05.10.2021 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 13 de outubro de 2021 ao 13 de decembro de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 6 de outubro de 2021 O alcalde, Pablo Lago Sanmartín
11/10/2021 | Administración LocalMunicipal
Mugardos
Anuncio da convocatoria do proceso selectivo para a contratación do persoal directivo, docente e administrativo do Obradoiro dual de Emprego REINICIA VIII

ANUNCIO Anuncio da convocatoria do proceso selectivo para a contratación do persoal directivo, docente e administrativo do Obradoiro dual de Emprego REINICIA VIII Por Decreto da Alcaldía núm.2021-1030, de data 07/10/2021, aprobáronse as bases e convocatoria do proceso selectivo para a contratación do persoal directivo, docente e administrativo do Obradoiro dual de Emprego REINICIA VIII. O prazo de presentación de solicitude é de tres (3) días hábiles, contados dende o seguinte ao da publicación deste anuncio no Boletín Oficial da Provincia (BOP). As bases desta convocatoria están a disposición dos interesados na páxina web do Concello de Mugardos (www.mugardos. gal) e no taboleiro de anuncios da sede electrónica do Concello de Mugardos (https://mugardos.sedelectronica. gal) Mugardos, 7 de outubro de 2021. O concelleiro de Facenda, Persoal e Participación Cidadá José Miguel Mahía Prados (delegación efectuada pola resolución da Alcaldía núm.536/2021, do 24.05.2021)
11/10/2021 | Administración LocalMunicipal
Lousame
Aprobación de padróns fiscais. Servizo de Axuda no Fogar modalidade Dependencia, mes de setembro de 2021

A Alcaldía do Concello de Lousame, ditou Resolución núm.558/2021 do 01/10/2021, aprobando o padrón definitivo do prezo público pola prestación do Servizo de Axuda no Fogar modalidade Dependencia, correspondente ao mes de setembro de 2021, por un importe total de 3.003,15 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, a 01 de outubro de 2021. A Alcaldesa, Mª Teresa Villaverde Pais
11/10/2021 | Administración LocalMunicipal
Lousame
Aprobación de padróns fiscais. Servizo de Axuda no Fogar modalidade Libre Concorrencia, mes de setembro de 2021

A Alcaldía do Concello de Lousame, ditou Resolución núm.557/2021 o 01/10/2021, aprobando o padrón definitivo do prezo público pola prestación do Servizo de Axuda no Fogar modalidade Libre Concorrencia, correspondente ao mes de setembro de 2021, por un importe total de 493,79€. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, a 01 de outubro de 2021. A Alcaldesa, Mª Teresa Villaverde Pais
11/10/2021 | Administración LocalMunicipal
Bergondo
Secretaría
Delegación para a celebración de matrimonio civil

Por Resolución núm.1184/2021, do 5 de outubro de 2021, esta alcaldía acordou a delegación do exercicio da competencia para a celebración de matrimonio civil no concelleiro da corporación municipal, don Walter Rene Baspino Ongaro, para o casamento previsto ás 13:00 horas do vindeiro 16 de outubro de 2021. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Bergondo, 5 de outubro de 2021. A alcaldesa Alejandra Pérez Máquez
11/10/2021 | Administración LocalMunicipal
Padrón
Aprobación da bolsa de emprego para a provisión temporal de postos de traballo de xefes de equipo do Grupo de Emerxencias do Sar e Caldas, en réxime de dereito laboral temporal, mediante o sistema de concurso-oposición (Expte.09/2021-SPLT)

ANUNCIO APROBACIÓN DA BOLSA DE EMPREGO PARA A PROVISIÓN TEMPORAL DE POSTOS DE TRABALLO DE XEFES DE EQUIPO DO GRUPO DE EMERXENCIAS SUPRAMUNICIPAL DA ZONA DO SAR E CALDAS (EXPTE.09/2021-SPLT) En cumprimento do establecido na base 14 das que rexeron o procedemento de selección de persoal 09/2021-SPLT para a creación dunha bolsa de emprego para a provisión temporal de postos de traballo de xefe de equipo do Grupo de Emerxencias Supramunicipal da zona do Sar e Caldas, faise público que por Decreto do alcalde número 680/2021, do 5 de outubro, adoptouse o seguinte acordo: «Segundo. –Aprobar a bolsa de emprego para a provisión temporal de postos de traballo de xefe de equipo do Grupo de Emerxencias Supramunicipal da zona do Sar e Caldas coa inclusión das seguintes persoas pola orde que se indica en función da puntuación obtida no procedemento de selección número 09/2021-SPLT convocado por Decreto 496/2021, do 9 de xullo, sen prexuízo da inclusión das aspirantes que sexan admitidas e superen o curso de formación sobre intervención en emerxencias na Academia Galega de Seguridade Publica: Terceiro. –Facer pública a presente resolución mediante anuncio que se publicará no Boletín Oficial da Provincia da Coruña, no taboleiro electrónico do Concello, no de anuncios da Casa do Concello de Padrón e na páxina web do mesmo. Cuarto. –Dar traslado da mesma aos servizos de Intervención-Tesourería e ao Comité de Empresa do Concello de Padrón e dar conta ao Pleno na primeira sesión ordinaria que se convoque. Quinto. –Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: – Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. – Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. – O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.» Padrón, 5 de outubo de 2021. O alcalde Asdo.: Antonio Fernández Angueira